wickkiey/tamil-wikipedia-markdown huggingface dataset:
# சஞ்சய் குமார் (இராணுவ வீரர்)



சுபேதார் மேஜர் **சஞ்சய் குமார்** (*Sanjay Kumar*) பரம வீர சக்கரம் (பிறப்பு 3 மார்ச் 1976 ) இந்திய இராணுவ அதிகாரியும் இந்தியாவின் படைத்துறையில் வழங்கப்படும் மிக உயர்ந்த இராணுவ விருதான பரம வீர சக்கரம் பெற்றவருமாவார்.  

## ஆரம்ப கால வாழ்க்கை
சஞ்சய் குமார் இமாச்சலப் பிரதேசத்தின் பிலாஸ்பூர் மாவட்டத்தில் உள்ள கலோல் பக்கேன் கிராமத்தில் பிறந்தார். இராணுவத்தில் சேர்வதற்கு முன், தில்லியில் வாடகை வாகன ஓட்டுநராக பணிபுரிந்தார். இறுதியாக இராணுவத்தில் சேரத் தேர்ந்தெடுக்கப்படுவதற்கு முன்னர் இவரது விண்ணப்பம் மூன்று முறை நிராகரிக்கப்பட்டது.  

## இராணுவ வாழ்க்கை
4 ஜூலை, 1999 இல், 13வது பட்டாலியன், ஜம்மு & காஷ்மீர் ரைபிள்ஸின் உறுப்பினராக, கார்கில் போரின் போது, ஏரியா பிளாட் முனையைக் கைப்பற்றும் பணியில் ஈடுபட்டிருந்த குழுவின் முன்னணி வீராவார். அப்பகுதி பாக்கித்தான் படையினரின் கட்டுப்பாட்டில் இருந்தது. சுமார் 150 மீட்டர் தொலைவில் உள்ள எதிரியின் பதுங்கு குழியிலிருந்து இவர்கள் மீது இயந்திர துப்பாக்கியால் சுடப்பட்டது.  

விளைவுகளையும், பிரச்சனையின் அளவையும் உணர்ந்த குமார், தனியாக ஊர்ந்து சென்று, ஒரு எதிரி பதுங்கு குழியை நோக்கிச் சென்றார். எதிரிகள் இவரை நோக்கி சுட்டதில் இவரது மார்பிலும் முன்கையிலும் இரண்டு குண்டுகள் பாய்ந்து காயம் ஏற்பட்டது.  

காயங்களில் இருந்து ரத்தம் வழிந்தாலும், இவர் பதுங்கு குழியை நோக்கி தொடர்ந்து முன்னேறினார். சண்டையில், இவர் மூன்று எதிரி வீரர்களைக் கொன்றார். பின்னர் இவரது குழுவினர் அப்பகுதியை கைப்பற்றினர்.  

பிப்ரவரி 2022 இல், இவர் சுபேதார் மேஜர் பதவியைப் பெற்றார். மேலும், புனேவுக்கு அருகிலுள்ள கடக்வாஸ்லாவில் உள்ள தேசிய பாதுகாப்பு கழகத்தில் பணியமர்த்தப்பட்டார்.  

## விருதுகள்
இவரது இராணுவப் பணியின் போது, கார்கில் போரில் இவரது பங்கிற்காக இவருக்கு பரம வீர சக்கரம் ( சுதந்திர தினம் 1999) அன்று வழங்கப்பட்டது.
# ரவிசங்கர் ராவல்



**ரவிசங்கர் ராவல்** (*Ravishankar Raval*;1892-1977) இந்தியாவின் குசராத்தைச் சேர்ந்த ஒரு ஓவியரும், கலை ஆசிரியரும், கலை விமர்சகரும், பத்திரிகையாளரும், கட்டுரையாளரும் ஆவார் *விசாமி சாதி* என்ற பத்திரிகையில் 1921 இல் சேர்ந்த இவர் அது மூடப்படும் வரை பணியாற்றினார். பின்னர் *குமார்* என்ற கலாச்சார இதழை நிறுவினார்.  

## வாழ்க்கை
ரவிசங்கர் ராவல், ஆகஸ்ட் 1, 1892 அன்று பவநகரில் (இப்போது இந்தியாவில் குசராத்தில் உள்ளது ) ஒரு பிராமணக் குடும்பத்தில் பிறந்தார். இவரது தந்தை மகாசங்கர் ராவல் பிரித்தானிய தகவல் பணியில் அதிகாரியாக இருந்தார். இவரது தந்தையின் பணி மாறுதல் காரணமாக இவர் தனது குழந்தைப் பருவத்தை பல நகரங்களில் கழித்தார். தனது கலை உள்ளுணர்வை தனது தாயிடமிருந்து பெற்றதாக எழுதியுள்ளார். 1909 இல் உயர்நிலைப் பள்ளியில் பட்டம் பெற்றார். கல்லூரியில், கல்லூரி நாடக விழாவிற்கான மேடை சீலைகளை வரையத் தொடங்கினார். இவரது கலைத் திறமையால் மகிழ்ச்சியடைந்த இவரது பேராசிரியை சஞ்சனா கலைப் பள்ளியில் சேருமாறு அறிவுறுத்தினார். இவரது தந்தையின் ஒப்புதல் பெறாமல், இவர் மும்பையிலுள்ள சர் ஜேஜே கலைப் பள்ளியில் சேர்ந்து அப்பள்ளியின் முதல்வர் செசில் பர்ன்ஸ் என்பாரின் கீழ் பயிற்சி பெற்றார்.  

இந்திய பாரம்பரிய ஓவிய மரபுகளால் ஈர்க்கப்பட்டு இவர் தனக்கென சொந்த பாணியை உருவாக்கினார். ராஜா ரவி வர்மாவின் ஓவியங்களால் ஈர்க்கப்பட்டார். தாகூரின் முறைசாரா திறந்த அரங்கங்களாலும் ஈர்க்கப்பட்டார்.  

## இறப்பு
இவர் 9 டிசம்பர், 1977 அன்று அகமதாபாத்தில் உள்ள "சித்ரகூட்" என்ற தனது இல்லத்தில் இடத்தில் காலமானார்.  

## நூல் பட்டியல்
-
# திரிபுரா சட்டமன்றத் தொகுதிகளின் பட்டியல்

**திரிபுரா சட்டமன்றத் தொகுதிகளின் பட்டியல்** (*Liபகு of conபகுituencies of the Tripura Legislative Assembly*) என்பது இந்திய மாநிலமான திரிபுராவின் சட்டமன்றத் தொகுதிகளின் தொகுப்பாகும்.  

மாநிலத்தின் தலைநகரான அகர்தலாவில் சட்டமன்றம் அமைந்துள்ளது முன்னதாக கலைக்கப்படாவிட்டால், சட்டப் பேரவையின் பதவிக்காலம் ஐந்து ஆண்டுகள் ஆகும். தற்போது, ஒற்றை ஆசன தொகுதிகளிலிருந்து நேரடியாகத் தேர்ந்தெடுக்கப்பட்ட 60 உறுப்பினர்களைத் திரிபுரா சட்டமன்றம் கொண்டுள்ளது.  

## வரலாறு
| 1967 | அரசு ஒன்றியப் பிரதேசங்கள் சட்டம், 1963 | 30 தேர்ந்தெடுக்கப்பட்ட இடங்களுடன் உருவாக்கப்பட்ட சட்டமன்றம் | 30 | 1967 |
| --- | --- | --- | --- | --- |
| 1971 | வடக்கு-கிழக்கு பகுதிகள் (மறுசீரமைப்பு) சட்டம், 1971 | திரிபுரா ஒன்றியப் பிரதேசம் மாநிலமாக மாற்றப்பட்டது. சட்டசபை உறுப்பினர்களின் எண்ணிக்கை 60ஆக அதிகரித்தது. | 60 | 1972 முதல் 2018 வரை |

## தொகுதிகள்
2008ஆம் ஆண்டு சட்டமன்றத் தொகுதிகளின் மிக சமீபத்திய எல்லை நிர்ணயத்தின்படி திரிபுரா சட்டமன்றத் தொகுதிகளின் பட்டியல் பின்வருமாறு.  

| 1 | சிம்னா (பகு) |
| --- | --- |
| மேற்கு திரிப்புரா | } |
|rowspan=23|திரிபுரா மேற்கு  
|-  
|2  
|மோகன்பூர்  
|-  
|3  
|பமுடியா (பஇ)  
|-  
|4  
|பர்ஜாலா (பஇ)  
|-  
|5  
|கயர்பூர்  
|-  
|6  
|அகர்தலா  
|-  
|7  
|ராம்நகர்  
|-  
|8  
|போர்டோவாலி நகரம்  
|-  
|9  
|பனமாலிபூர்  
|-  
|10  
|மஜ்லிஷ்பூர்  
|-  
|11  
|மண்டைபஜார் (பகு)  
|-  
|12  
|தகர்ஜாலா (பகு)  
| |  
|-  
|13  
|பிரதாப்கர் (பஇ)  
|-  
|14  
|பதர்காட் (பஇ)  
|-  
|15  
|[[கமலாசாகர் சட்டமன்றத் தொகுதி|கமலாசாகர்  
| |  
|-  
|16  
|பிஷல்கர்  
|-  
|17  
|கோலாகாட்டி (பகு)  
|-  
|18  
|சூர்யமணிநகர்  
|[[:  
|-  
|19  
|சாரிலம் (பகு)  
| |[[சிபாகிஜாலா மாவட்டம்|சிபாகிஜாலா  
|-  
|20  
| பாக்சாநகர்  
|-  
|21  
|நல்சார் (பஇ)  
|-  
|22  
|சோனமுரா  
|-  
|23  
|தன்பூர்  
|-  
|24  
|ராம்சந்திரகாட் (பகு)  
|rowspan=6|  
|rowspan=6|[[கிழக்கு திரிபுரா மக்களவைத் தொகுதி|திரிபுரா கிழக்கு  
|-  
|25  
|கோவாய்  
|-  
|26  
|அசராம்பரி (பகு)  
|-  
|27  
|கல்யாண்பூர்-பிரமோதேநகர்  
|-  
|28  
|தெலியமுரா  
|-  
|29  
|கிருஷ்ணாபூர் (பகு)  
|-  
|30  
|பாக்மா (பகு)  
|rowspan=4|கோமதி  
|rowspan=7|திரிபுரா மேற்கு  
|-  
|31  
|ராதாகிஷோர்பூர்  
|-  
|32  
|மாதர்பாரி  
|-  
|33  
|கக்ராபன்-சல்கர் (பஇ)  
|-  
|34  
|ராஜ்நகர் (பஇ)  
|rowspan=7|  
- தெற்கு திரிப்புரா
|-  
|35  
|பெலோனியா  
|-  
|36  
|சாந்திர்பஜார் (பகு)  
|-  
|37  
|ஹ்ருஷ்யமுக்  
|rowspan=24|திரிபுரா கிழக்கு  
|-  
|38  
|ஜோலைபாரி (பகு)  
|-  
|39  
|மனு (பகு)  
|-  
|40  
|சப்ரூம்  
|-  
|41  
|ஆம்பிநகர் (பகு)  
|rowspan=3|கோமதி  
|-  
|42  
|அமர்பூர்  
|-  
|43  
|கார்புக் (பகு)  
|-  
|44  
|ரைமா பள்ளத்தாக்கு (பகு)  
|rowspan=6|  
- தலாய்
|-  
|45  
|கமல்பூர்  
|-  
|46  
|சுர்மா (பஇ)  
|-  
|47  
|அம்பாசா (பகு)  
|-  
|48  
|கரம்செரா (பகு)  
|-  
|49  
|சாவமானு (பகு)  
|-  
|50  
|பபியாச்சாரா (பஇ)  
|rowspan=4|  
|-  
|51  
|பாடிக்ராய் (பஇ)  
|-  
|52  
|சந்திப்பூர்  
|-  
|53  
|கைலாசஹர்  
|-  
|54  
|கடம்தலா-குர்தி  
|rowspan=7|[[:  
|-  
|55  
|பாக்பாஸா  
|-  
|56  
|தர்மநகர்  
|-  
|57  
|ஜுபராஜ்நகர்  
|-  
|58  
|[[பனிசாகர் சட்டமன்றத் தொகுதி|பனிசாகர்  
|-  
|59  
|பெண்சார்தல் (பகு)  
|-  
|60  
|காஞ்சன்பூர் (பகு)  
|}
# மலபார் பொன்முதுகு மூன்று விரல் மரங்கொத்தி

**மலபார் பொன்முதுகு மூன்று விரல் மரங்கொத்தி** (அறிவியல் பெயர்: *Dinopium javanense malabaricum*) என்பது மேற்கத்திய பொன்முதுகு மரங்கொத்தியின் துணையினம் ஆகும். இப்பறவை தென்னிந்தியாவின் மேற்குப் பகுதிகளில் கேரளத்திலும், கருநாடகத்திலும் காணப்படுகிறது.  

## விளக்கம்
மலபார் பொன்முதுகு மூன்று விரல் மரங்கொத்தியானது மைனாவை விடச் சற்றுப் பெரியதாக சுமார் 28 செ.மீ. நீளம் இருக்கும். இதன் அலகு சிலேட் பழுப்பு நிறத்திலும், விழிப்படலம் சிவந்த பழுப்பு நிறத்திலும், கால்கள் சாம்பல் தோய்ந்த பச்சை நிறத்திலும் இருக்கும். பெண் பறவைகளின் உச்சந்தலையும் கொண்டையும் கறுப்பு நிறத்தில் இருக்கும். பொதுவாக பொன்முதுகு மரங்கொத்தியை ஒத்த தோற்றம் கொண்ட மலபார் பொன்முதுகு மூன்று விரல் மரங்கொத்தியின் முதுகின் பொன்மஞ்சள் நிறத்தில் ஆழ்ந்த சிவப்புத் தோய்ந்திருக்கக் காணலாம். இதன் கீழ்முதுகும் பிட்டமும் ஆழ்ந்த சிவப்பாக இருக்கும். ஆனால் பொன்முதுகு மரங்கொத்தியின் கீழ்முதுகும் பிட்டமும் கறுப்பாக வேறுபட்டு இருக்கும்.  

இதன் பழக்கவழகங்களும் இனப்பெருக்கமும் பொன்முதுகு மரங்கொத்திக்கு உரியதைப் போலவே இருக்கும்.
# கனு தேசாய்

**கனு தேசாய்** (*Kanu Desai*) என்கிற **கன்னையாயலால் குகுமத்ராய் தேசாய்** (*Kanhaiyalal Hukumatrai Desai*), (12 மார்ச் 1907 - 9 டிசம்பர் 1980) ஒரு இந்திய கலைஞரும், கலை இயக்குநரும் ஆவார். இவர் மேடை அலங்கார கலைக்கு பங்களித்தார். திரைப்படங்களுக்கான படங்கள் வரைந்து கொடுத்தார். மேலும் மகாத்மா காந்தி எழுதிய பல புத்தகங்களுக்கு படங்களை வரைந்துள்ளார்.  

## வாழ்க்கை

கனு தேசாய் 1907 இல் பம்பாய் மாகாணத்தில் உள்ள பரூச்சில் பிறந்தார். பின்னர் இவரது குடும்பம் அகமதாபாத்தில் உள்ள இவரது தாய் மாமன் வீட்டிற்கு மாற்றப்பட்டது. 1920 ஆம் ஆண்டு அகமதாபாத்தில் மகாத்மா காந்தி உரையாற்றிய இந்திய தேசிய காங்கிரசு மாநாட்டில் தொண்டாற்றினார். 1922 இல் கலையைக் கற்க ரவிசங்கர் ராவலிடம் சேர்ந்தார். 1925 ஆம் ஆண்டு குஜராத் வித்யாபீடத்தின் உதவித்தொகை மூலம் நந்தாலால் போஸின் கீழ் படிக்க சாந்திநிகேதனுக்கு அனுப்பப்பட்டார். அங்கு போஸ், இரவீந்திரநாத் தாகூர் ஆகியோரால் ஈர்க்கப்பட்டார். 1930 இல், காந்தியுடன் உப்புச் சத்தியாகிரகம் அணிவகுப்பில் இணைந்தார். அந்த நிகழ்வைப் பற்றிய பல ஓவியங்களை வரைந்தார். பின்னர் நிழற்படங்களை வரையத் தொடங்கினார். 1937 ஆம் ஆண்டில், ஹரிபுராவில் நடந்த காங்கிரசு மாநாட்டு மேடையை அலங்கரிக்க இவர் அழைக்கப்பட்டார். இவரது ஓவியங்கள் *ஜீவன் மங்கள்* மற்றும் *நிருத்ய மஞ்சரி* என்ற தலைப்புகளில் காதல் தொகுப்புகளாக வெளியிடப்பட்டன. புத்தகங்களின் அட்டைப் பக்கங்களை வடிவமைத்த பிறகு, மும்பையில் திரைப்படங்களுக்கான அரங்கங்களை வடிவமைக்கத் தொடங்கினார். *ராம் ராஜ்ஜியம்* (1945) என்ற திரைப்படத்திற்காக (1945) அரங்கங்களை உருவாக்கினார். *பைஜு பாவ்ரா*, *நவ்ரங்*, *பாரத் மிலாப்*, *ஜனக் ஜனக் பாயல் பாஜே* உள்ளிட்ட பல படங்களுக்கு கலை இயக்குநராகப் பணியாற்றினார். 1980 இல் இவர் இறந்தார். 1957 இல் *ஜனக் ஜனக் பாயல் பஜே* படத்திற்காக இவருக்கு சிறந்த கலை இயக்கத்திற்கான பிலிம்பேர் விருதும் வழங்கப்பட்டது. 1965 இல், குஜராத் மாநில லலித் கலா அகாடமியில் இருந்து குஜராத் கௌரவ் புரஸ்கார் பெற்றார்.
# இலத்திகா பிரதான்

**இலத்திகா பிரதான்** (*Latika Pradhan*) ஒர் இந்திய அரசியல்வாதி ஆவார். இவர் பிஜு ஜனதா தளத்தின் உறுப்பினராக கபிசூரியாநகரில் இருந்து ஒடிசா சட்டமன்றத்திற்குத் தேர்ந்தெடுக்கப்பட்டார்.  

## பிறப்பு மற்றும் வாழ்க்கை
இலத்திகா பிரதான் 1975 ஆம் ஆண்டு ஏப்ரல் 25 ஆம் நாள் பிறந்தார். இவரது தந்தையின் பெயர் நித்யானந்த பிரதான் ஆகும். இவரது கணவர் பெயர் சக்திபிரசாத் பிரதான். இலத்திகா முதலில் இளங்கலை அறிவியல் பட்டமும் பின்னர் சட்டத்துறையில் பட்டப்படிப்பும் பயின்றார்.  

## அரசியல் வாழ்க்கை
இலத்திகா பிரதான் பிஜு ஜனதா கட்சியின் உறுப்பினராக ஒடிசா அரசியலில் தீவிரமாக உள்ளார். 2019 ஆம் ஆண்டு ஒடிசா சட்டப் பேரவைத் தேர்தலில், கவிசூரியா நகர சட்டப் பேரவைத் தொகுதியில் பிஜு ஜனதா கட்சியின் வேட்பாளராக இலத்திகா போட்டியிட்டார். இவர் இந்தத் தேர்தலில் வெற்றி பெற்று 16வது ஒடிசா சட்டப் பேரவைக்குத் தேர்ந்தெடுக்கப்பட்டார். 2019-ஆம் ஆண்டு முதல் இந்த சட்டப் பேரவையில் பணியாற்றி வருகிறார்.
# இந்திய வெள்ளை வயிற்று மரங்கொத்தி

முதுமலையில் இந்திய வெள்ளை வயிற்று மரங்கொத்தி]]  
**இந்திய வெள்ளை வயிற்று மரங்கொத்தி** அல்லது **இந்தியப் பெரிய கருப்பு மரங்கொத்தி** (அறிவியல் பெயர்: *Dryocopus javensis hodgsonii*) என்பது வெள்ளை வயிற்று மரங்கொத்தியின் துணையினம் ஆகும்.  

## விளக்கம்
இந்திய வெள்ளை வயிற்று மரங்கொத்தியானது காக்கையைவிடப் பெரியதாக சுமார் 48 செ. மீ. நீளம் இருக்கும். இதன் அலகு சிலேட் கறுப்பு நிறமாகவும், விழிப்படலம் மஞ்சள் தோய்ந்த வெண்மை நிறமாகவும், கால்கள் சாம்பல் சிலேட் நிறமாகவும் இருக்கும். ஆண் பறவையின் நெற்றி, உச்சி, கொண்டை, கன்னங்கள் ஆகியன நல்ல ஆழ்ந்த சிவப்பு நிறத்தில் இருக்கும். உடலின் மேற்பகுதி வெண்பிட்டம் தவிர கறுப்பு நிறமாக இருக்கும். கீழ்ப்பகுதியான வயிறும் வாலடியும் வெண்மையாக இருக்கும். மற்ற பகுதிகள் கறுப்பாக இருக்கும். பெண் பறவையின் பிடரியில் மட்டும் ஆழ்ந்த சிவப்பு நிறம் காணப்படும். எஞ்சிய உடல் தோற்றம் ஆணைப்போலவே இருக்கும்.  

## பரவலும் வாழிடமும்
இந்திய வெள்ளை வயிற்று மரங்கொத்தியானது இந்தியாவின் மேற்குத் தொடர்ச்சி மலைகளில் முதன்மையாகக் காணப்படுகிறது. ஆனால் மத்திய இந்தியா மற்றும் கிழக்குத் தொடர்ச்சி மலைகளிலிலும் உள்ளதாக அறியப்படுகிறது. குறிப்பாக மேற்குத் தொடர்ச்சி மலைசார்ந்த மழை மிகுந்த மூங்கிற் காடுகளிலும் ஏலக்காய் தோட்டங்களிலும் காணப்படுகின்றன. மலைகளில் சுமார் 1200 மீட்டர் உயரம் வரை காணப்படுகின்றன.  

## நடத்தை
இந்திய வெள்ளை வயிற்று மரங்கொத்தியானது இணையாகவோ, மூன்று நான்கு பறவைகள் சேர்ந்த ஒரு குடும்பமாகவோ திரியக் காணலாம். மரக்கிளைகளில் தனித்து இரை தேடும்போது ஒன்றுக்கொன்று குரல் கொடுத்தபடி தொடர்பு கொள்ளும். ஒன்றன் பின் ஒன்றாக மரம் விட்டு மரம் பறந்து செல்லும். சீராக இறக்கையடித்துக் காக்கைப் போல பறக்கும் இயல்புடையது.  
இதன் முதன்மை உணவாக எறும்புகள், கரையான்கள், அவற்றின் முட்டைகள் போன்றவை உள்ளன. ஒரு பறவையின் வயிற்றில் இருந்து தேனீக்கள் கண்டுக்கப்பட்ட குறிப்பு உண்டு. மரங்களில் 14 செ.மீ. விட்டமுள்ள பொந்துகளைக் குடைந்து அதில் இரண்டு வெள்ளை முட்டைகளை இடும். இதன் பொந்தானது 50 முதல் 60 செ. மீ ஆழமுள்ளதாக, மரங்களில் எட்டு முதல் 16 மீட்டர் உயரத்தில் அமைக்கின்றன.
# எஸ்பிபிபிகே சத்தியநாராயண ராவ்



**எஸ்பிபிபிகே சத்யநாராயண ராவ்** என்று அழைக்கபகடும் **ஸ்ரீ பலுசு பிரபாகர புச்சி கிருஷ்ண சத்யநாராயண ராவ்** (*S. B. P. B. K. Satyanarayana Rao*, 23 செப்டம்பர் 1921 - 21 ஜனவரி 2011) என்பவர் ஒரு இந்தியத் தெலுங்குத் தொழிலதிபர், அரசியல்வாதி மற்றும் கபிலேஸ்வரபுரத்தின் பெருநிலக்கிழார் ஆவார். இவர் ஒன்றிய அமைச்சராகவும் இந்தியாவின் வடக்கு சர்க்கார் மாவட்டங்களில் தீவிர செயல்பாட்டாளராகவும் இருந்தார். 1999 முதல் 2001 வரை இரண்டு ஆண்டுகள் வாஜ்பாய் அரசில் வேளாண்மைத் துறை அமைச்சராகப் பணியாற்றினார். இவர் 1958 மற்றும் 1980 ஆம் ஆண்டுகளில் வடக்கு சர்க்கார் மாவட்டங்களின் பட்டதாரிகள் தொகுதியில் இருந்து ஆந்திரப்பிரதேச சட்ட மேலவைக்குத் தேர்ந்தெடுக்கப்பட்டார்.  

## ஆரம்ப கால வாழ்க்கை
எஸ்பிபிபிகே சத்யநாராயண ராவ் கிழக்கு கோதாவரி மாவட்டத்தில் உள்ள கபிலேஸ்வரபுரம் சமஸ்தானத்தின் பெருநிலக்கழாரான ஸ்ரீ பலுசு புட்சி சர்வராயுடு மற்றும் அவரது மனைவி எஸ்பி லட்சுமி வெங்கட சுப்பம்மா ராவ் ஆகியோருக்கு மகனாக 23 செப்டம்பர் 1921 அன்று பிறந்தார் இவருக்கு எஸ்.பி.பி பட்டாபி ராம ராவ் என்ற சகோதரர் இருந்தார், இவர் ஆந்திரப் பிரதேசத்தின் ஒருங்கிணைந்த சென்னை மாகாண அமைச்சராகவும், ராஜமன்றி மக்களவைத் தொகுதியிலிருந்து 5 வது மக்களவை, 6 வது மக்களவை, 7 வது மக்களவைகளில் உறுப்பினராகவும் இருந்தார்.  

## தொழில்
எஸ்பிபிபிகே சத்தியநாராயண ராவ் 1953 முதல் 1964 வரை கிராமத் தலைவராகவும், 1959 முதல் 1964 வரை ஊராட்சி ஒன்றியத் தலைவராகவும், 1964 முதல் 1976 வரை கிழக்கு கோதாவரி மாவட்ட ஊராட்சித் தலைவராகவும் பணியாற்றினார்
# தாலியம்(III) ஐதராக்சைடு



**தாலியம்(III) ஐதராக்சைடு** (*Thallium(III) hydroxide*) என்பது Tl(OH)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். தாலிக்கு ஐதராக்சைடு என்ற பெயராலும் இது அறியப்படுகிறது. தாலியம் தனிமத்தின் ஐதராக்சைடு உப்பான இது வெண்மை நிறத்தில் ஒரு திண்மப் பொருளாகக் காணப்படுகிறது.  
தாலியம்(III) ஐதராக்சைடு மிகவும் பலவீனமான ஒரு காரமாகும். தாலியம்(III) அயனி, Tl<sup>3+</sup> ஆக பிரிகையடைகிறது.  

## தயாரிப்பு
தாலியம்(III) குளோரைடுடன் சோடியம் ஐதராக்சைடைச் சேர்த்து வினைபுரியச் செய்தால் தாலியம்(III) ஐதராக்சைடு உருவாகிறது. அல்லது மின்வேதியியல் ஆக்சிசனேற்ற முறையில் கார நிபந்தனைகளில் Tl<sup>+</sup> அயனியுடன் ஐதராக்சைடு அயனி சேர்க்கப்பட்டும் தாலியம்(III) ஐதராக்சைடு தயாரிக்கப்படுகிறது.
# திரிபுரா சமையல்


**திரிபுரா சமையல்** (*Tripuri cuisine*) அல்லது திரிபுரா உணவு முறை என்பது வடகிழக்கு இந்தியாவில் உள்ள திரிபுராவில் நடைமுறையில் உள்ள உணவு வகையாகும். திரிபுரிகள் அடிப்படையில் அசைவ உணவு உண்பவர்கள், எனவே இவர்களின் முக்கிய உணவுகள் முக்கியமாக இறைச்சியைப் பயன்படுத்தித் தயாரிக்கப்படுகின்றன. ஆனால் இவற்றில் காய்கறிகளும் சேர்க்கப்படுகின்றன.  

திரிபுரா உணவு வகைகளில் மீன்களின் அதிகப் பயன்பாட்டிற்காக அறியப்படுகிறது. திரிபுரா மாநிலத்தில் உள்ள ஆறுகள் மற்றும் ஏரிகளிலிருந்து மீன்கள் பிடிக்கப்படுகின்றன. இவை புகையிடல், உலர்த்தப்படல் அல்லது வெவ்வேறு மசாலா மற்றும் மூலிகைப் பொருட்கள் மூலம் பல்வேறு வழிகளில் சமைக்கப்படுகிறது. சில பிரபலமான திரிபுரா உணவுகளில் முய் போரோக் (புகையிடல் மீன் மற்றும் காய்கறிகளால் செய்யப்பட்ட ஒரு பாரம்பரிய திரிபுரா உணவு), சக்-ஹாவ் கீர் (கருப்பு அரிசி புட்டு) மற்றும் மூங்கில் பொரியல் ஆகியவை அடங்கும். இஞ்சி, பூண்டு மற்றும் மிளகாய் ஆகியவற்றை அதிகமாகப் பயன்படுத்துவதன் மூலம் திரிபுரா உணவின் சுவையில் அதிக காரமானதாக இல்லை. மேலும் திரிபுரா உணவு வகைகளில் வாழைப்பூ, இலைகள் மற்றும் தண்டின் பயன்படுத்துவதாலும் அறியப்படுகிறது.  

- சுவாக்
- மோசுடெங்

## மேலும் பார்க்கவும்

- திப்ரா மக்கள்
# சுவாக்


**சுவாக்** (*Chuak*) என்பது பாரம்பரிய திரிபுரி அரிசி-பீர் ஆகும், இது வடகிழக்கு இந்தியாவில் பிரபலமானது. அரிசியைத் தண்ணீரில் புளிக்கவைத்து சுவாக் தயாரிக்கப்படுகிறது. இது பொதுவாக ஒரு சடங்காக எந்த திரிபுரி விழாவின் சமூக நிகழ்வுகளிலும் குடிக்கப்படுகிறது. பாரம்பரிய திரிபுரி குடும்பத்தில் எந்தவொரு சந்தர்ப்பத்திலும் அல்லது கொண்டாட்டத்திலும் கிராம பெரியவர்களுக்கு *சுவாக்* வழங்கப்படுகிறது.
# சபாட்டியரைட்டு


**சபாட்டியரைட்டு** (*Sabatierite*) என்பது Cu<sub>6</sub>TlSe<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். பன்னாட்டு கனிமவியலாளர் சங்கம் சபாட்டியரைட்டை Sab என்ற குறியீட்டால் அடையாளப்படுத்துகிறது. செக் குடியரசு நாட்டில் இக்கனிமம் கிடைக்கிறது. கனிமத்தில் Cu<sub>4</sub>TlSe<sub>3</sub> என்ற சேர்மம் அதிக அளவில் ஒரு கூறாக இருக்க வாய்ப்புள்ளது வேதியியல் மற்றும் படிகவியல் ரீதியாக சபாட்டியரைட்டு படிகங்கள் நாற்கோணக படிகச்சமச்சீர் தன்மையைக் கொண்டுள்ளன. 1923 ஆம் ஆண்டில் பிறந்த பிரெஞ்சு கனிமவியலாளர் செருமைன் சபாட்டியர் நினைவாக கனிமத்திற்கு சபாட்டியரைட்டு என்று பெயர் சூட்டப்பட்டது.
# கஞ்சி (வட இந்தியா)


**கஞ்சி** (*Kanji*) என்பது ஒரு புளிக்கவைக்கப்பட்ட பானம் ஆகும். இது இந்தியத் துணைக் கண்டத்தில் உருவானது. ஹோலி பண்டிகைக்காக இந்தியாவில் தயாரிக்கப்பட்டது.  

கஞ்சி தண்ணீர், மஞ்சள் முள்ளங்கி, பீட்ரூட், கடுகு மற்றும் பெருங்காயம் ஆகியவற்றைக் கொண்டு தயாரிக்கப்படுகிறது. இதன் மேல் பூந்தி தூவி பரிமாறலாம்.  

ஊட்டச்சத்து, கஞ்சியில் ஆன்டிஆக்ஸிடன்ட்கள் அதிகம் உள்ளது. நலநுண்ணுயிரி பாக்டீரியாவின் பதினொரு விகாரங்கள் கஞ்சியிலிருந்து தனிமைப்படுத்தப்பட்டுள்ளன. *பீடியோகாக்கசு அசிடிலாக்டிசி* என்ற விகாரம் அதிக வளர்ச்சித் திறனுடன் மரபணு ரீதியாக வகைப்படுத்தப்பட்டுள்ளது. இதிலிருந்து மாறுபட்ட பொருட்களைக் கொண்டு பானமாகத் தயாரிக்கப்படும் கஞ்சி இந்தியாவின் தென்மாநிலங்களில் பிரபலம்.  

## மேலும் பார்க்கவும்
- கஞ்சி
# தாக்குரான் ஆறு


**தாக்குரான் ஆறு** (*Thakuran River*) இந்திய மாநிலமான மேற்கு வங்காளத்தில் தெற்கு 24 பர்கனா மாவட்டத்தில் பாய்கிறது. சுந்தரவனக் காடுகளிலும் அதைச் சுற்றி உள்ள பகுதிகளிலும் பாய்ந்து ஒரு பரந்த முகத்துவாரத்தை உருவாக்குகிறது. இயாமிரா ஆறு என்ற பெயராலும் இது அறியப்படுகிறது.  

செயநகர் மச்சில்பூருக்கு அருகில் தாக்குரான் ஆறு உருவாகிறது. சப்தமுகி ஆற்றுடன் பல இடங்களில் இது இணைகிறது. மதுராபூருக்கும் செயநகருக்கும் இடையில் இது எல்லையை உருவாக்குகிறது.  

தாக்குரான் ஆற்றின் அமைப்பு கடல் முகத்திற்கு அருகில் மிகவும் அகலமானதாகும். மேற்குப் பகுதியில் உள்ள தாக்குரான் அமைப்பின் முக்கிய கிளைகளாக கத்ரகாலி கல், டம்டமா கல், மோனி நதி, புக்சரா, ரைதிகி, சிபுவா கேங், பக்ரலி கால் மற்றும் ராசு கிரீக் ஆகியவை ஓடுகின்றன. கிழக்குப் பகுதியில் உள்ள இணைப்புக் கால்வாய் பெரும்பாலும் பைஞ்சாபி கல், குரா கால், கைகால்மாரி-அச்மல்மாரி-சுயா நதி, துலிபசானி காங்கு மற்றும் சுல்காட்டி காங்கு போன்ற கால்வாய் வளைவுகள் ஆகும். இந்த சுழல்கள் தங்களுக்குள் அலை கால்வாய்களின் மூலம் ஒன்றோடொன்று இணைக்கப்பட்டுள்ளன.  

தாக்குரானைச் சுற்றியுள்ள காட்டுப் பகுதிகள் பாதுகாக்கப்படுகின்றன. அவை இயற்கையான சதுப்புநில வாழ்விடத்தைத் தக்கவைத்துக்கொள்கின்றன. தாக்குரானுக்குக் கிழக்கே உள்ள பகுதி சுந்தரவனப் புலிகள் காப்பகத்தின் மையப் பகுதியின் கீழ் வருகிறது - இது பொதுவாக பறவைகள் பார்வையாளர்கள் அல்லது சுற்றுலாப் பயணிகளுக்கு அணுகல் அனுமதிக்கப்படாத பகுதியாகும்.  

சில பகுதிகளில் தாக்குரானைச் சுற்றியுள்ள பகுதிகள் கரைகளால் பாதுகாக்கப்படுகின்றன. அவை சில சமயங்களில் அலைகளின் வெள்ளத்தால் உடைக்கப்படுகின்றன.
# தங்கா தோரணி



**தங்கா தோரணி** (*Tanka torani*)(ஒடியா:ଟଙ୍କ ତୋରାଣି-*taṅka torāṇi)* என்பது சமைத்து ஒரு நாள் ஆன சாதத்திலிருந்து தயாரிக்கப்படும் பானம் ஆகும். இது ஜெகந்நாதருக்கு வழங்கப்படும் மகாபிரசாதத்தின் ஒரு பகுதியாகும். இது புரி ஜெகன்நாதர் கோயிலில் ஆண்டு முழுவதும் கிடைக்கும். கோடையில் இப்பிரசாதம் சிறப்பாக ருசிக்கப்படுகிறது.  

## செய்முறை
தங்க தோராணி பின்வரும் பொருட்களைப் பயன்படுத்தித் தயாரிக்கப்படுகிறது:  

- சாதம்
- தயிர்
- தண்ணீர்
- இஞ்சி
- மாங்காய் இஞ்சி
- பச்சை மிளகாய்
- உப்பு
- வறுத்த சீரகப் பொடி
- எலுமிச்சை இலைகள்
- கறிவேப்பிலை
- துளசி இலைகள்
- எலுமிச்சை

சமைத்து ஒரு நாள் ஆன சாதத்தினை தண்ணீருடன் எடுத்துக் கொண்டு அரிசியைப் பிசைந்து, அதில் தண்ணீர் மற்றும் தயிர் சேர்த்து அருந்தும் வகையில் பானத்தின் நிலைத்தன்மைக்குக் கொண்டுவரவேண்டும். பின்னர் மேலே குறிப்பிடப்பட்ட அனைத்து மசாலாப் பொருட்களும் சேர்க்கப்பட்டு நன்கு கலக்கப்படவேண்டும். பின்னர் இக்கலவையினை 2-3 மணி நேரம் ஊற வைத்து குளிர்ச்சியாகப் பரிமாறப்படுகிறது. இது பாரம்பரியமாக மண் பானைகளில் செய்யப்படுகிறது. இதனால் தங்கா தோரணி குளிர்ச்சியாக இருக்கும்.  

## மேலும் பார்க்கவும்

- கஞ்சி
# மடகாசுகர் குயிற்பாறு

**மடகாசுகர் குயிற்பாறு** (*Madagascar cuckoo-hawk*)(***அவிசெடா மடகாசுகாரியென்சிசு***), **மடகாசுகர் வல்லூறு** அல்லது **மடகாசுகன் குயில் வல்லூறு** என்றும் அழைக்கப்படுகிறது. இது அசிபிட்ரிடே குடும்பத்தில் உள்ள கொன்றுண்ணிப் பறவை சிற்றினமாகும். இது மடகாசுகரில் மட்டுமே காணப்படும் அகணிய உயிரி ஆகும்.  

## விளக்கம்
முதிர்ச்சியடைந்த மடகாசுகர் குயிற்பாறு அடர் பழுப்பு நிற மேல் பகுதிகளுடன் காணப்படும். இவற்றின் தலை வெளிர் மற்றும் வெள்ளை நிறத்தில் இருக்கும். மார்பகத்தின் அடிப்பகுதி வெண்மையானது மற்றும் மேல் மார்பகம் மற்றும் கீழ் மார்பகத்தின் பக்கங்களில் பழுப்பு நிற கோடுகள் உள்ளன. இந்த கோடுகள் பக்கவாட்டில் நன்றாக இருக்கும். வால் இரண்டு குறுகிய, வெளிர் பட்டைகளுடன் ஒரு வெளிர் முனையினைக் கொண்டுள்ளது. பறக்கப் பயன்படும் இறகுகளின் அடிப்பகுதியில் அகன்ற இருண்ட பட்டைகளைக் கொண்டிருக்கும் அதே வேளையில், கீழ் இறக்கைகளில் மறைப்புகள் பழுப்பு நிறத்தில் பட்டைகளாகக் காணப்படும். இளம் வயதுப் பறவைகள் கருமையானவை. ஆண் மற்றும் பெண் பறவைகள் நீளத்துடன் ஒரே அளவில் காணப்படும். இவற்றின் இறக்கை நீட்டம் ஆகும்.  

## பரவல்
மடகாசுகர் குயிற்பாறு மடகாசுகர் தீவில் மட்டுமே காணக்கூடியது. இது இத்தீவின் மேற்கு, வடக்கு மற்றும் கிழக்கில் வாழ்கின்றது. இருப்பினும், இது தெற்கிலும் மத்திய பீடபூமியிலும் மிகவும் அரிதாகக் காணப்படும்.  

## வாழ்விடம்
மடகாசுகரில் உள்ளத் தென்னை மற்றும் பிற பனைகளின் வணிகத் தோட்டங்கள் உட்பட பெரும்பாலான காடுகளில் இந்த இனம் காணப்படுகிறது. இது கடல் மட்டத்திலிருந்து உயரம் வரை பதிவாகியுள்ளது.
# நித்யானந்த மகாபத்ரா



**நித்யானந்தா மகாபத்ரா** (*Nityananda Mahapatra*) இந்தியாவின் ஒடிசா மாநிலத்தைச் சேர்ந்த ஓர் அரசியல்வாதியாவார். 1912 ஆம் ஆன்டு சூன் மாதம் 17 ஆம் தேதியன்று இவர் பிறந்தார். கவிஞர் மற்றும் பத்திரிகையாளராகவும் இவர் அறியப்படுகிறார்.  

## அரசியல் வாழ்க்கை
தேசியவாத நடவடிக்கைகளுக்காக 1930 மற்றும் 1942 ஆம் ஆண்டுகளுக்கு இடையில் நித்யானந்த மகாபத்ரா பிரித்தானிய அரசாங்கத்தால் மூன்று முறை சிறையில் அடைக்கப்பட்டார். ஒடியா இதழான *டகராவின்* ஆசிரியராகவும், சுதந்திரத்திற்குப் பிறகு ஒரு சிறுகதை எழுத்தாளராகவும் இலக்கிய முக்கியத்துவம் பெற்றார். அரசியல் வாழ்க்கையில் மகாபத்ரா 1957 ஆம் ஆண்டு முதல் 1971 ஆம் ஆண்டு வரை ஒடிசா சட்டமன்ற உறுப்பினராகவும் 1967 ஆம் ஆண்டு முதல் 1971 ஆம் ஆண்டு வரை வழங்கல் மற்றும் கலாச்சார விவகாரங்களுக்கான மாநில அமைச்சராகவும் பணியாற்றினார்.  

## இறப்பு
2012 ஆம் ஆண்டு ஏப்ரல் மாதம் 17 ஆம் தேதியன்று சுமார் 9:45 மணிக்கு நித்யானந்த மகாபத்ரா இறந்தார். ஒடிசாவின் புவனேசுவரில் உள்ள காரவேலாநகரில் சுவாசக் கோளாறால் பாதிக்கப்பட்டு மூச்சுத் திணறல் காரணமாக ஆதித்யா கேர் மருத்துவமனையில் கோமா நிலையில் இருந்தார். தனது 100 ஆவது பிறந்தநாளுக்கு மூன்று மாதங்கள் குறைவாக இருந்தபோதுதான் இவர் இறந்தார்.  

## இலக்கிய விருதுகள்
மகாபத்ரா 1974 ஆம் ஆண்டு ஒடிசா சாகித்ய அகாடமி விருதையும் 1987 ஆம் ஆண்டில் கேந்திர சாகித்ய அகாடமி விருதையும் தனது காராதிகா நாவலுக்காகப் பெற்றார்.
# சிம்னா சட்டமன்றத் தொகுதி

**சிம்னா சட்டமன்றத் தொகுதி** (*Simna Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தில் உள்ளது. இத்தொகுதியானது பட்டியல் சாதியினர் மற்றும் பழங்குடியினருக்கு ஒதுக்கப்பட்டுள்ளது. இது திரிபுரா மேற்கு மக்களவைத் தொகுதியின் ஒரு பகுதியாகும்.  

## சட்டமன்ற உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1972 | பத்ரமணி தெப்பர்மா | இந்திய பொதுவுடமைக் கட்சி |
| 1977 | அபிராம் தெப்பர்மா |  |
| 1983 |  |  |
| 1988 |  |  |
| 1993 | பிரணாப் தெப்பர்மா |  |
| 1998 |  |  |
| 20023 |  |  |
| 2008 |  |  |
| 2013 |  |  |
| 2018 | பிரிசுகேகேட்டு தெப்பர்மா | திரிபுரா பூர்வகுடி மக்கள் முன்னணி |
| 2023 | திப்ரா மோதா கட்சி |  |

## தேர்தல் முடிவுகள்

### 2023

### 2018

## மேலும் பார்க்கவும்

- திரிபுரா சட்டப் பேரவையின் தொகுதிகளின் பட்டியல்
- திரிபுரா சட்டமன்றம்
# மஞ்சு பாரத் ராம்


**மஞ்சு பாரத் ராம்** (*Manju Bharat Ram*; 29 டிசம்பர் 1945 - 12 டிசம்பர் 2012 ) ஒரு இந்திய கல்வியாளர் ஆவார். புது தில்லியிலுள்ள ஸ்ரீராம் பள்ளிகள் குழுமத்தின் நிறுவனரான இவர், அதன் நிர்வாகக் குழுவின் தலைவராகவும், அறங்காவலர் குழுவின் உறுப்பினராகவும் இருந்தார். இந்தப் பள்ளி, 2008, 2009 2011 இல் எஜுகேஷன் வேர்ல்ட் ஸ்கூல்ஸ் மூலம் இந்தியாவின் நம்பர். 1 நாள் பள்ளியாக தரவரிசைப்படுத்தப்பட்டது.  

இவர் பிரபல தொழிலதிபரும் எஸ்ஆர்எப் நிறுவனத்தின் தலைவருமான அருண் பரத் ராமின் மனைவி ஆவார். நடுத்தரக் குடும்பத்தைச் சேர்ந்த இவரது தந்தை, எம். பி. குப்தா ஒரு தொழிலதிபர். அம்மா உஷா குப்தாவின் பெயரால் இப்போது பிரபலமான எஃப்எம்சிஜி பிராண்ட் உஷா என்று பெயரிடப்பட்டது.  

கல்வித் துறைகளில் பல பரோபகார நடவடிக்கைகளில் தீவிரமாக ஈடுபட்டுள்ள இவர், ஸ்ரீ ராம் பள்ளிகள் மூலம், சிறப்புத் தேவைகள் உள்ள குழந்தைகளுக்கு 10 சதவீத இடங்களை ஒதுக்குவதன் மூலம் உள்ளடக்கியதன்மைக்கு அதிக முக்கியத்துவம் கொடுத்தார். இந்த குழந்தைகளின் குறைபாடுகளை சமாளிக்க சிறப்பு ஆசிரியர்கள் பணியமர்த்தப்படுவதையும், பின்னர் வழக்கமான வகுப்புகளில் குழந்தைகள் முக்கிய பாடங்கள் படிப்பதையும் இவர் உறுதி செய்தார். பள்ளி சிங்கப்பூரில் இருந்தும் ஐக்கிய அமெரிக்க நாடுகள்; இங்கிலாந்து; சீனா; சர்வதேச அளவில் பின்பற்றப்படும் சிறந்த நடைமுறைகளைக் கற்றுக்கொள்வதற்காக ஜெர்மனி, பிரான்சு போன்ற பல சர்வதேச தொடர்புடைய பள்ளிகளுடன் இணைந்து செயல்படுகிறது. இவரது கவ்விப் பணிக்காக 2013 ஆம் ஆண்டு இந்திய அரசு இவருக்கு பத்மசிறீ விருது வழங்கி கௌரவித்தது.
# நசீர் அமினுதீன் தாகர்


**உஸ்தாத் நசீர் அமினுதின் தாகர்** (*Nasir Aminuddin Dagar*; 20 அக்டோபர் 1923, இந்தியாவின் இந்தோர் &ndash; 28 டிசம்பர் 2000 கொல்கத்தா, இந்தியா ), தாகர் கரானாசைச் சேர்ந்த (இசைப் பள்ளி) ஒரு இந்திய துருபத் பாடகராவார். தாகர்-வாணி பாணியில் துருபத் பாடும் நான்கு சகோதரர்களில் இவர் இரண்டாவது மூத்தவர்.  

இவர் மூத்த தாகர் சகோதரர்களின் பழம்பெரும் ஜுகல்பந்தி அல்லது இரட்டையரில் இளைய சகோதரராகவும் நினைவுகூரப்படுகிறார்.  
- 1985 இல் சங்கீத நாடக அகாதமி விருது
- 1979 இல் சுவாமி ஹரிதாஸ் விருது
- டி.லிட் 1991 இல் இரவீந்திர பாரதி பல்கலைக்கழகம் வழங்கிய இலக்கிய விருது
- 1986-89 வரை அனைத்திந்திய வானொலி மற்றும் தூர்தர்ஷனில் தயாரிப்பாளராக பணியாற்றியதற்கான விருது
# விஞ்சமுரி வெங்கட லட்சுமி நரசிம்ம ராவ்

**விஞ்சமுரி வெங்கட லட்சுமி நரசிம்ம ராவ்** (Vinjamuri Venkata Lakshmi Narasimha Rao; பிறப்பு 1887, இறந்த தேதி தெரியவில்லை) ஒரு இந்திய மேடை நடிகரும், தெலுங்கு-சமசுகிருத பண்டிதரும், எழுத்தாளருமாவார்.  

பிதாபுரத்த படித்த இவர் மேடை நடிப்பில் ஈர்க்கப்பட்டார். மேலும் தனது 10 வயதில் வில்லியம் சேக்சுபியரின் மெர்ச்சன்ட் ஆப் வெனிஸ் என்ற நாடகத்தில் கிரேசியானா பாத்திரத்தில் நடித்தார். 1913ல் 'காக்கிநாடா அமெச்சூர்ஸ்' என்ற நாடக நிறுவனத்தில் சேர்ந்து கயோபாக்யானத்தில் கயா வேடத்தில் நடித்தார். அதே நாடகத்தின் நாடகப் போட்டிகளில் கூர்ம வெங்கட ரெட்டி நாயுடுவிடம் முதல் பரிசு பெற்றார். பாண்டவ விஜயத்தில் தர்மராஜாவாக நடித்தார். தர்மாவரம் சித்ரநளிநேயத்தில் பாகுகா பாத்திரம் இவருக்கு மிகவும் பிடித்தது. 1918 இல் விக்டோரியா பொது மண்டபத்தில் ராசபுத்திர விஜயம், பிரதாருத்ரியம், சாரங்கதாரா போன்ற நாடகங்களில் தோன்றினார்..  

## குடும்பம்
பெண் எழுத்தாளர்கள் மற்றும் அஜந்தா பாணி விளக்கப்படங்களைக் கொண்ட *அனுசூயா* என்ற தெலுங்கில் முதல் பெண்கள் இதழைத் தொடங்கி பதிப்பித்த வெங்கடரத்னம்மாவை இவர் மணந்தார். தங்களின் மகளுக்கு அந்தப் பத்திரிகையின் பெயரையேச் சூட்டினர். இவருக்கு வின்ஜமுரி சீதாதேவி மற்றும் வின்ஜமுரி அனுசுயா தேவி என்ற இரண்டு மகள்கள் உள்ளனர். பெண்கள் உள்ளிட்ட குடும்ப உறுப்பினர்களை மொழிகளைக் கற்கவும் இலக்கியம் படிக்கவும் ஊக்குவித்தார். தெலுங்கு எழுத்தாளர் தேவுலபள்ளி கிருஷ்ண சாஸ்திரி இவருடைய மருமகனாவார்.  

1967 இல் இந்திய அரசு இவருக்கு பத்மசிறீ விருது வழங்கி கௌரவித்தது.
# கயோபாக்யானம்


**கயோபாக்யானம்** ( *Gayopakhyanam* ) என்பது 1890 இல் சிலகமார்த்தி லட்சுமி நரசிம்மம் என்பவர் எழுதிய தெலுங்கு நாடகம். இது **பிரசண்ட யாதவம்** (யாதவ மன்னன் - கிருட்டிணன் கதை) என்றும் அழைக்கப்படுகிறது. இந்து இதிகாசங்களில் புராணக் கருப்பொருள்களை முன்வைப்பதில் இந்த நாடகம் முன்னோடியாக உள்ளது . கயா என்ற கந்தர்வ மன்னனால் தூண்டப்பட்ட அருச்சுனனின் அவதாரமான நர-நாராயணனுக்கும் கிருட்டிணனுக்கும் இடையிலான போரை அடிப்படையாகக் கொண்டது கதை.  

சிலகமர்த்தி லட்சுமி நரசிம்மம் (1867-1946) சுமார் 22 வயதில் இந்த நாடகத்தை எழுதினார். இது ஏப்ரல் 1890 இல் முதல் முறையாக அரங்கேற்றப்பட்டது. பிரபல அரசியல்வாதி த. பிரகாசம் சித்ரலேகாவாகவும் அர்ச்சுனனாகவும், கயாவாக இவரது ஆசிரியர் இம்மனேனி அனுமந்த ராவ் நாயுடுவும் நடித்தனர். இது பல நாடகக் குழுக்களால் எண்ணற்ற முறை அரங்கேற்றப்பட்டது.  

இது 1909 இல் நூலாக வெளியிடப்பட்டது. மேலும், ஒரு லட்சத்திற்கும் அதிகமான பிரதிகள் விற்பனையான சாதனைகளை முறியடித்தது.  

## கதை
கயா என்ற ஒரு கந்தர்வ மன்னன், தனது தெய்வீக விமானம் மூலம் வானத்தில் பறக்கும் போது, வெற்றிலையை மென்று கீழே துப்பினார். இது சூரிய தேவனை வணங்கிகொண்டிருந்த கிருட்டிணரின் உள்ளங்கையில் விழுந்தது. இதனால் மிகவும் கோபமடைந்த கிருட்டிணன் கயாவைக் கொல்வதாக சபதம் செய்தார். கயா கிருஷ்ணரின் சிறந்த பக்தராக இருந்தும், கிருஷ்ணர் தனது சபதத்தை திரும்பப் பெற முடியவில்லை. நாரதர், அருச்சுனனை அணுகி, தன்னைப் பாதுகாப்பதற்கான உறுதியைப் பெறுமாறு அறிவுறுத்துகிறார். நாரதரின் அறிவுரையின்படி, அர்ச்சுனனின் வாக்குறுதியைப் பெறுகிறான்.  

நாரதர், சுபத்திரை ருக்மணி மற்றும் பிறரின் தலையீடு இருந்தும் பேச்சுவார்த்தை தோல்வியில் முடிந்தது. கிருட்டிணனும், அர்ச்சுனனும் நேருக்கு நேர் மோதுவதற்கு தயாராகும் போது அங்குவந்த, சிவன் அவர்கள் முன் தோன்றி உலகத்திற்கு ஏற்படக்கூடிய பேரழிவைக் கூறி போரைத் தடுக்கிறார். வரவிருக்கும் மகாபாரதப் போருக்கு முன் அர்ச்சுனனுக்கு ஒரு சோதனையாக இந்த சூழ்நிலையை பகவான் கிருட்டிணர் விளக்குகிறார்.  

## விமர்சனம்
கிருட்டிணன், அர்ச்சுனன் போன்ற பெரிய பாத்திரங்களின் உன்னதத் தன்மையைக் கவிஞர் குறைத்து இதை எழுதினார் என்ற விமர்சனம் எழுந்தது. ஆனாலும், சாமானியர் மீது அதிக அக்கறை கொண்ட, வெளிப்பாட்டை நீர்த்துப்போகச் செய்யும் இயல்பான போக்கு கவிஞருக்கு உண்டு என்பதாலும், அன்றாட வாழ்வில் அவருக்குப் பரிச்சயமான பழமொழிகள் மற்றும் பழமொழிகளை நன்கு அறிந்தவர் என்பதாலும் பார்வையாளர்களின் வேர் மட்டத்தில் இவரது நாடகம் வெற்றி பெற்றது.  

## திரைப்படமாக
இந்தக் கதை தெலுங்கு மற்றும் தமிழ் மொழிகளில் திரைப்படங்களுக்காக ஏற்றுக்கொள்ளப்பட்டு 1962/1963 இல் *ஸ்ரீ கிருஷ்ணார்ஜுன யுத்தம்* என்ற பெயரில் தயாரிக்கப்பட்டது. இதை கே.வி.ரெட்டி இயக்கினார். இதில் என். டி. ராமராவ் கிருட்டிணராகவும், அக்கினேனி நாகேஸ்வர ராவ் அர்ச்சுனாகவும், துலிபாலா கயாவாகவும் நடித்திருந்தனர்.
# சிலகமார்த்தி லட்சுமி நரசிம்மம்


உள்ள சுதந்திரப் போராட்ட வீரர்கள் பூங்காவில் சிலகமார்த்தி லட்சுமி நரசிம்மம் சிலை]]  
**சிலகமார்த்தி லட்சுமி நரசிம்மம்** (*Chilakamarti Lakshmi Narasimham*) கயோபாக்யானம் (1909) மற்றும் கணபதி (1920) ஆகியவை இவரது சிறந்த நாடகங்கள்.  

நரசிம்மம் இளமைப் பருவத்திலிருந்தே பார்வைக் குறைபாடுடையவராக இருந்தார். பட்டப்படிப்புக்குப் பிறகு பார்வையற்றவராகிவிட்டார். ஆயினும்கூட, இவர் ராஜமன்றியில் உள்ள அரசு கலைக் கல்லூரியில் தெலுங்கில் பயிற்றுவிப்பாளராகப் பணியாற்றினார். இவர் இந்திய சுதந்திரப் போராட்டத்தில் தீவிரமாக இருந்தார். "வெளிநாட்டு துணியை" தவிர்த்து, காதி வேட்டி, சட்டை, கோட் மற்றும் தலைப்பாகை அணிந்திருந்தார்.  

## ஆரம்ப கால வாழ்க்கை
சிலகமார்த்தி லட்சுமி நரசிம்மம் 1867 ஆம் ஆண்டு செப்டம்பர் 26 ஆம் தேதி ஆராம திராவிடலு பிரிவின் பிராமண குடும்பத்தில் மேற்கு கோதாவரி மாவட்டத்திலுள்ள வீரவாசரம் கிராமத்தில் இவரது தந்தை சிலகமார்த்தி வெங்கண்ணா மற்றும் தாயார் வெங்கடரத்னம்மா ஆகியோருக்கு மகனாகப் பிறந்தார்.  

கர்னல் ஜேம்ஸ் டோட் எழுதிய *அன்னல்ஸ் அண்ட் ஆண்டிக்விட்டிஸ் ஆஃப் ராஜஸ்தான்* என்ற புத்தகத்தை 1906-07 வாக்கில் ''ராஜஸ்தானா கதாவலி என்ற தலைப்பில் மொழிபெயர்த்தார். இது இரண்டு தொகுதிகளாக வெளியிடப்பட்ட ராஜஸ்தானின் அரச வம்சங்களின் இருபத்தி நான்கு கதைகளைக் கொண்டிருந்தது.  

## சுயசரிதை
தனது நண்பர்களின் வேண்டுகோளின்படி, பார்வையின்மை மற்றும் முதுமை (75 வயது) இருந்தபோதிலும், சிலகமார்த்தி தனது 646 பக்கங்கள் கொண்ட *சுயசரிதமு* என்ற பெயரில் தனது சுயசரிதையை 18 மார்ச் 1942 முதல் 12 ஜூலை 1942 வரை 4 மாதங்கள் மற்றும் 24 நாட்களில் எழுதினார்.
# சோனு ஆனந்து சர்மா



**சோனு ஆனந்து சர்மா** (Sonu Anand Sharma) இந்தியாவைச் சேர்ந்த ஒரு காது கேளாத இறகுப்பந்தாட்ட வீரராவார். 1975 ஆம் ஆண்டு மார்ச்சு மாதம் 8 ஆம் தேதியன்று இவர் பிறந்தார். 1997 ஆம் ஆண்டு மற்றும் 2009 ஆம் ஆண்டுகளில் இரண்டு முறை காது கேளாதோர் ஒலிம்பிக்கு போட்டியில் சோனு ஆனந்து சர்மா இந்தியாவைப் பிரதிநிதித்துவப்படுத்தினார். தேசிய அளவிலான துடுப்பாட்ட வீரரான சோமேசு சர்மாவை இவர் திருமணம் செய்து கொண்டார். சோமியா சர்மா மற்றும் சக்சம் சர்மா என்ற இரு குழந்தைகளைப் பெற்றுள்ளார்.  

2019 ஆம் ஆண்டு மார்ச்சு மாதத்தில் பன்னாட்டு மகளிர் தினத்துடனும், தற்செயலாக இவரது 46 ஆவது பிறந்தநாளில், நாரி சக்தி விருது இவருக்கு வழங்கப்பட்டது. தில்லி அரசு மற்றும் பெண்கள் சமூகத்திற்கான தில்லி ஆணையம் அமைப்புகள் இணைந்து சோனு ஆனந்து சர்மாவுக்கு இந்த கௌரவத்தை வழங்கின. தொடர்புடைய இந்த மதிப்புமிக்க விருதைப் பெற்ற முதல் காதுகேளாத பெண்மணி என்ற பெருமையையும் இவர் பெற்றார்.  

## தொழில்
சோனு ஆனந்து சர்மா 1997 ஆம் ஆண்டு நடைபெற்ற கோடைகால காது கேளாதோர் ஒலிம்பிக் போட்டியின் போது, காது கேளாதோர் ஒலிம்பிக்கில் அறிமுகமானார். மற்ற முக்கிய வீரர்களான ராசீவ் பாக்கா மற்றும் ரோகித் பாக்கர் ஆகியோரையும் உள்ளடக்கிய கலப்பு குழு போட்டியில் இவர் தங்கப் பதக்கம் வென்றார். 2009 ஆம் ஆண்டு கோடைகால காது கேளாதோர் ஒலிம்பிக் போட்டிகளிலும் பங்கேற்று பதக்கமில்லாமல் போனார். பன்னாட்டு மற்றும் உள்நாட்டு அளவில் பூப்பந்து விளையாடி ஓய்வு பெற்ற பிறகு, காது கேளாதோருக்கான பன்னாட்டு விளையாட்டுக் குழுவின் உறுப்பினர்களில் ஒருவராக சேர்ந்தார். 2017 கோடைகால காது கேளாதோர் ஒலிம்பிக்கில் இந்தியாவைப் பிரதிநிதித்துவப்படுத்தும் இறகுப்பந்தாட்ட அணியின் பயிற்சியாளர்களில் ஒருவராகவும் இவர் பணியாற்றினார்.
# வேதிகா சர்மா



**வேதிகா சர்மா** (*Vedika Sharma*) பிறப்பு 2003) இந்தியாவைச் சேர்ந்த ஒரு விளையாட்டு வீராங்கனையாவார். காதுகேளாதோர் விளையாட்டுப் போட்டிகளில் துப்பாக்கி சுடும் வீரராக இவர் இந்தியாவைப் பிரதிநிதித்துவப்படுத்துகிறார். 2021 ஆம் ஆண்டுக்காக 2022 ஆம் ஆண்டு மே மாதத்தில் நடைபெற்ற கோடைகால காது கேளாதோர் ஒலிம்பிக்கு போட்டியில் இந்தியாவைப் பிரதிநிதித்துவப்படுத்தி தனது 19 வயதில் காது கேளாதோர் ஒலிம்பிக்கில் அறிமுகமானார்.  

## தொழில்
2021 ஆம் ஆண்டிற்கான கோடைகால காது கேளாதோர் ஒலிம்பிக்கில் பங்கேற்ற வேதிகா சர்மா இறுதிப் போட்டியில் 207.2 புள்ளிகள் பெற்று பெண்களுக்கான 10 மீ காற்றுத் துப்பாக்கி பிரிவு துப்பாக்கிச் சுடுதல் போட்டியில் வெண்கலப் பதக்கத்தை வென்றார்.
# தாலியம்(I) குளோரைடு



**தாலியம்(I) குளோரைடு** (*Thallium(I) chloride*) என்பது TlCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாலசு குளோரைடு என்ற பெயராலும் இச்சேர்மம் அறியப்படுகிறது. நிறமற்ற இந்த உப்பு தாலியத்தை அதன் தாதுக்களில் இருந்து தனிமைப்படுத்தி தயாரிக்கும் செயல்முறையில் ஓர் இடைநிலையாக உருவாகிறது. பொதுவாக, தாலியம்(I) சல்பேட்டின் அமிலக் கரைசலை ஐதரோகுளோரிக் அமிலத்துடன் சேர்த்து சூடுபடுத்தினால் கரையாத தாலியம்(I) குளோரைடு உருவாகும். இந்த திண்மப் பொருளானது சீசியம் குளோரைடு என்ற சேர்மத்தின் படிக அமைப்பின் மையக்கருவில் படிகமாக்குகிறது.  

தாலியம்(I) குளோரைடின் குறைந்த கரைதிறன் இரசாயனங்கள் தயாரிக்கும் செயல்முறைகளில் பயன்படுத்தப்படுகிறது. இலித்தியம் எக்சாபுளோரோபாசுப்பேட்டுடன் உலோக குளோரைடு அணைவுச் சேர்மங்களைச் சேர்த்து சூடுபடுத்தினால் தொடர்புடைய உலோக அறுபாசுப்பேட்டு வழிப்பெறுதிகள் உருவாகின்றன. இதன் விளைவாக வீழ்படிவாகும் தாலியம்(I) குளோரைடு வினை விளைபொருள் கலவையை வடிகட்டுவதன் மூலம் பிரிக்கப்படுகிறது. ஒட்டுமொத்த இந்த வினையானது AgPF<sub>6</sub> இன் பயன்பாட்டைப் போலவே உள்ளது. தவிர Tl<sup>+</sup> இன் ஆக்சிசனேற்றம் இவ்வினையில் குறைவாக உள்ளது.  

அறை வெப்பநிலையில் தாலியம்(I) குளோரைடின் படிக அமைப்பு கனசதுர சீசியம் குளோரைடு வகை படிக அமைப்பைக் கொண்டுள்ளது. ஆனால் இது குளிர்விக்கப்படும்போது நேர்ச்சாய்சதுர தாலியம் அயோடைடு படிக வகைக்கு மாறுகிறது. இந்த நிலை மாறுதல் வெப்பநிலை கலந்துள்ள அசுத்தங்களால் பாதிக்கப்படலாம். KBr அடி மூலக்கூறுகளில் வளர்க்கப்படும் நானோமீட்டர் அளவிலான மெல்லிய தாலியம்(I) குளோரைடு படலங்கள் ஒரு பாறை உப்பு கட்டமைப்பை வெளிப்படுத்துகின்றன. அதே சமயம் மைக்கா அல்லது சோடியம் குளோரைடு மீது படியும் படலங்கள் வழக்கமான CsCl வகையைச் சேர்ந்தவையாக உள்ளன.  

மிகவும் அரிதான கனிமமான லாஃபோசைட்டு Tl(Cl,Br), தாலியம்(I) குளோரைடின் இயற்கையாகத் தோன்றும் கனிம வடிவமாகும்.  

அனைத்து தாலியம் சேர்மங்களைப் போலவே தாலியம்(I) குளோரைடும் மிகவும் நச்சுத்தன்மையுடையதாக காணப்படுகிறது. இருப்பினும் இதன் குறைந்த கரைதிறன் நச்சுத்தன்மையைக் கட்டுப்படுத்துகிறது.
# யூரோப்பியம்(II) சல்பேட்டு



**யூரோப்பியம்(II) சல்பேட்டு** (*Europium(II) sulfate*) என்பது EuSO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். α மற்றும் β வடிவ யூரோப்பியம்(II) சல்பேட்டு பல்லுரு தோற்ற சேர்மங்கள் உருவாகின்றன. β வடிவ யூரோப்பியம்(II) சல்பேட்டு பேரியம் சல்பேட்டின் படிக உருவத்தை ஒத்துள்ளது. எனவே இது தண்ணீரில் கரையாது. கரையக்கூடிய யூரோபியம்(II) உப்புகளுடன் கந்தக அமிலத்தைச் சேர்த்து வினைபுரியச் செய்வதன் மூலமாக யூரோப்பியம்(II) சல்பேட்டு உப்பு உருவாக்கப்படுகிறது.
# யூரோப்பியம்(III) செலீனைடு



**யூரோப்பியம்(III) செலீனைடு** (*Europium(III) selenide*) என்பது Eu<sub>2</sub>Se<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யூரோப்பியத்தின் செலீனைடு உப்புகளில் இதுவும் ஒன்றாகும். உயர் வெப்பநிலையில் யூரோப்பியமும் செலீனியமும் வினைபுரிவதால் யூரோப்பியம்(III) செலீனைடு உருவாகிறது. யூரோப்பியம்(III) செலீனைடு செருமேனியம் இருசெலீனைடுடன் இணைந்து உருகி Eu<sub>2</sub>GeSe<sub>5</sub> மற்றும் Eu<sub>2</sub>Ge<sub>2</sub>Se<sub>7</sub> சேர்மங்களை உருவாக்குகிறது. அதிக வெப்பநிலையில் யுரேனியம் மற்றும் [[யுரேனியம் இருசெலீனைடுடன் வினைபுரிந்து EuU<sub>2</sub>Se<sub>5</sub> சேர்மத்தைக் கொடுக்கிறது.
# மோகன்பூர் சட்டமன்ற தொகுதி


**மோகன்பூர் சட்டமன்றத் தொகுதி** (*Mohanpur Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தில் உள்ளது மற்றும் திரிபுரா மேற்கு மக்களவைத் தொகுதியின் பகுதியாக உள்ளது.  

## சட்டமன்ற உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1967 | பி. ஆர். டி. குப்தா | இந்திய தேசிய காங்கிரசு |
| 1972 | இராதாராமன் தேப்நாத் | இந்திய பொதுவுடமைக் கட்சி (மார்க்சிஸ்ட்) |
| 1977 |  |  |
| 1983 | திரேந்திர சந்திர தேப்நாத் | இந்திய தேசிய காங்கிரசு |
| 1988 |  |  |
| 1993 | ரத்தன் லால் நாத் |  |
| 1998 |  |  |
| 2003 |  |  |
| 2008 |  |  |
| 2013 |  |  |
| 2018 | பாரதிய ஜனதா கட்சி |  |
| 2023 |  |  |

## தேர்தல் முடிவுகள்

### 2023

## மேலும் பார்க்கவும்

- திரிபுரா சட்டப் பேரவையின் தொகுதிகளின் பட்டியல்
- மேற்கு திரிபுரா மாவட்டம்
# தூலியம் செலீனைடு



**தூலியம் செலீனைடு** (*Thulium selenide*) என்பது Tm<sub>2</sub>Se<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அதிக வெப்பநிலையில் தூலியம் மற்றும் செலீனியம் அல்லது தூலியம் ஆக்சைடு மற்றும் ஐதரசன் செலீனைடு ஆகியவற்றை வினைபுரியச் செய்வதன் மூலம் தூலியம் செலீனைடை தயாரிக்கலாம். அல்லது (py)<sub>3</sub>Tm(SePh)<sub>3</sub> சேர்மத்தை வெப்பச் சிதைவுக்கு உட்படுத்தியும் இதை தயாரிக்கலாம். ஆண்டிமனி முச்செலீனைடுடன் இருபடிச் சேர்மதிட்டத்தில் இணைந்து TmSb<sub>3</sub>Se<sub>6</sub>, Tm<sub>6</sub>Sb<sub>8</sub>Se<sub>21</sub>, TmSbSe<sub>3</sub> and Tm<sub>8</sub>Sb<sub>2</sub>Se<sub>15</sub> ஆகியவற்றை உருவாக்கலாம்.
# இந்திய கருமுதுகு மரங்கொத்தி

**இந்திய கருமுதுகு மரங்கொத்தி** (அறிவியல் பெயர்: *Chrysocolaptes festivus festivus*) என்பது கருமுதுகு மரங்கொத்தியின் துணையினம் ஆகும். இப்பறவையானது நடு, தென்னிந்தியாவில் காணப்படுகிறது.  

## விளக்கம்
இந்திய கருமுதுகு மரங்கொத்தியானது புறாவை விடச் சிறியதாக சுமார் 29 செ.மீ. நீளம் இருக்கும். இதன் உச்சந்தலையும் கொண்டையும் ஆழ்ந்த சிவப்பாக இருக்கும். கழுத்தின் இரு பக்கங்களிலும் காணப்படும் வெண்மை முதுகு நோக்கிச் சென்று மேல் முதுகில் இணைந்து V போன்ற தோற்றம் அளிக்கும். கீழ் முதுகும் வாலும் கருப்பாக இருக்கும். இறக்கைகள் பொன்நிறம் தோய்ந்த ஆலிவ் நிறத்தில் இருக்கும். மார்பும் வயிறும் மஞ்சள் தோய்ந்த வெள்ளை நிறத்தில் இருக்கும். மார்பின் தூவிகள் கறுப்பு விளிம்பு பெற்று மார்பில் செதில்கள் அமைந்தது போன்ற தோற்றத்தை உண்டாக்கும். பெண் பறவை தோற்றத்தில் ஆண் பறவையை ஒத்து உச்சந்தலையும் கொண்டையும் மட்டும் பொன்னிற மஞ்சளாக (ஆழ்ந்த சிவப்பிற்கு பதிலாக) இருக்கும்.  

## பரவலும் வாழிடமும்
இந்திய கருமுதுகு மரங்கொத்தியானது நடு, தென்னிந்தியாவில் காணப்படுகிறது. தென்னிந்தியா முழுவதும் இலையுதிர் காடுகளிலும், புதர்க் காடுகளிலும், மரக் காடுகளிலும் காணப்படுகிறது.  

## நடத்தை
இந்திய கருமுதுகு மரங்கொத்தியானது தனித்தோ அல்லது இணையாகவோ மரங்களை அலகால் தட்டியும், தரையிலும் இரை தேடித் திரியும். காட்டுத் தீயால் எரிந்த புல்வெளிகளில் இவை விரும்பித் திரிவது அறியப்பட்டுள்ளது. எறும்புகளையும், மரத்தை துளைக்கும் வண்டுகளையும் இது உணவாகக் கொள்கிறது. பொன்முதுகு மரங்கொத்தியைப் போல சிரிக்கும் குரலில் கிறீச் எனக் கத்தக்கூடியது.  

இவை நவம்பர் முதல் ஏப்ரல் வரை இனப்பெருகம் செய்கின்றன. மரத்தின் காய்ந்த கிளைகளில் குடைந்த பொந்தில் ஒன்று அல்லது இரண்டு வெள்ளை முட்டைகளை இடும்.
# செம்பட்டை பூங்கொத்தி



**செம்பட்டை பூங்கொத்தி** (*Red-banded flowerpecker*)(*டைகேயம் எக்சிமியம்*) என்பது டைகேயிடே குடும்பத்தில் உள்ள பறவை சிற்றினமாகும். இது பிசுமார்க் தீவுக்கூட்டத்தில் மட்டுமே காணப்படும் அகணிய உயிரி ஆகும்.  

இதன் இயற்கை வாழ்விடம் மிதப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# அல்மகேரா பூங்கொத்தி



**அல்மகோரா பூக்கொத்தி** (*டைகேயம் சைசுடாசெப்சசு*) என்பது டைகேயிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவில் உள்ள அல்மகேராவில் மட்டுமே காணப்படும் அகணிய உயிரி ஆகும். இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது சமீபத்தில் புரு பூங்கொத்தியுடன் தொடர்புடையதாகக் கருதப்பட்டது.
# கணநாத் பிரதான்



**கணநாத் பிரதான்** (*Gananath Pradhan*) இந்திய நாட்டின் ஒடிசா மாநிலத்தைச் சேர்ந்த ஓர் அரசியல்வாதியாவார். 1924 ஆம் ஆண்டு திசம்பர் மாதம் 7 ஆம் தேதியன்று இவர் பிறந்தார். சனதா கட்சியைச் சேர்ந்த இவர் ஒடிசாவில் உள்ள சம்பல்பூர் தொகுதியிலிருந்து இந்திய நாடாளுமன்றத்தின் கீழவையான மக்களவைக்கு தேர்ந்தெடுக்கப்பட்டார். 2004 ஆம் ஆண்டு அக்டோபர் மாதம் 14 ஆம் தேதியன்று தன்னுடைய 79 ஆவது வயதில் கணநாத் பிரதான் காலமானார்.
# பழுப்புமஞ்சள் புள்ளி பொன்முதுகு மரங்கொத்தி


**பழுப்புமஞ்சள் புள்ளி பொன்முதுகு மரங்கொத்தி** (*Chrysocolaptes lucidus*) என்பது பிசிடே குடும்பத்தைச் சேர்ந்த ஒரு பறவையாகும். இது பிலிப்பீன்சு தீவுகளான போகொல், லெய்டே, சமர், பிலிரான், பனான், மிண்டனாவோ, பாசிலன், சமல் ஆகிய இடங்களில் காணப்படுகிறது. இது சில நேரங்களில் பெரிய பொன்முதுகு மரங்கொத்தியின் துணையினமாகக் கருதப்படுகிறது.  

## விளக்கம்
புறாவை விடப் பெரியதான இப்பறவை சுமார் 31 செ. மீ. நீளம் இருக்கும். இதன் அலகு கொம்பு நிறமான பழுப்பு நிறத்திலும், விழிப்படலத்தின் வெளி வட்டம் சிவப்பாகவும் உள்வட்டம் இளமஞ்சள் கலந்த இளஞ்சிவப்பாக இருக்கும். கால்கள் கருஞ்சாம்பல் தோய்ந்த பசுமையாக இருக்கும். இந்த மரங்கொத்தியின் உச்சந்தலை கொண்டை ஆழ்ந்த சிவப்பாக இருக்கும். பிடரியும், பின் கழுத்தும் வெள்ளையாக இருக்கும். முதுகும் தோள்பட்டையும் பொன்நிறந்தோய்ந்த ஆலிவ் நிறமாக இருக்கும். பிட்டம் ஆழ்ந்த சிவப்பாக இருக்கும். வால் மேல் போர்வை இறகுகளும் வாலும் கறுப்பு நிறமாக இருக்கும். கன்னங்களும் மோவாயும் வெண்மை நிறமாக இருக்கும். கன்னங்களின் மீது இரு கறுப்புக் கோடுகள் தொடங்கி அவை தொண்டையின் பக்கங்களில் சேரும். மோவாய் முன் கழுத்து வழியாக அகன்ற கறுப்புக் கோடு செல்லக் காணலாம். பெண் பறவை தோற்றத்தில் ஆண் பறவையை ஒத்திருக்கும் என்றாலும் உச்சந்தலையும் கொண்டையும் மட்டும் கறுப்பாக வெண்புள்ளிகளோடு காட்சியளிக்கும்.
# பழுப்பு முதுகு பூங்கொத்தி



**பழுப்பு முதுகு பூங்கொத்தி** (*Brown-backed flowerpecker*)(*டைகேயம் எவெரெட்டி*) என்பது டைகேயிடே குடும்பத்தில் உள்ள ஒரு பறவை சிற்றினம் ஆகும். இதன் விலங்கியல் பெயர் பிரித்தானியக் காலனித்துவ நிர்வாகி மற்றும் விலங்கியல் சேகரிப்பாளர் ஆல்பிரட் ஹார்ட் எவரெட்டை நினைவுகூருகிறது.  

## பரவல்
பழுப்பு முதுகு பூங்கொத்தி புரூணை, இந்தோனேசியா மற்றும் மலேசியாவில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநிலக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
# யூரோப்பியம்(II) அயோடைடு



**யூரோப்பியம்(II) அயோடைடு** (*Europium(II) iodide*) என்பது EuI<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஈரிணைதிற யூரோப்பியம் நேர்மின்னயனியின் அயோடைடு உப்பு என்று இச்சேர்மம் விவரிக்கப்படுகிறது.  

## தயாரிப்பு
யூரோபியம்(II) அயோடைடை தயாரிக்க பல வழிமுறைகள் உள்ளன:  

யூரோப்பியம்(III) அயோடைடு சேர்மத்துடன் ஐதரசன் வாயுவை 350&nbsp;°செல்சியசு வெப்பநிலையில் சேர்த்தால் ஒடுக்க வினை நிகழ்ந்து யூரோப்பியம்(II) அயோடைடு உருவாகும்:  

:  

யூரோப்பியம்(III) அயோடைடு சேர்மத்தை 200&nbsp;°செல்சியசு வெப்பநிலைக்கு சூடுபடுத்தினால் வெப்பச்சிதைவு வினை நிகழ்ந்து யூரோப்பியம்(II) அயோடைடு உருவாகும்: P 21/c (எண். 14) என்ற இடக்குழுவில் உள்ள யூரோபியம்(II) அயோடைடு ஒற்றைச்சரிவச்சு படிக அமைப்பை ஏற்றுக்கொள்கிறது.  

Pbca (எண். 61) என்ற இடக்குழுவில் உள்ள யூரோபியம்(II) அயோடைடு நேர்சாய்சதுரப் படிகக் கட்டமைப்பை ஏற்றுக் கொள்கிறது.  

திரவ அம்மோனியாவில் யூரோப்பியம் மற்றும் அம்மோனியம் அயோடைடு ஆகியவை குறைந்த வெப்பநிலையில் (200 கெல்வின்) வெப்பநிலையில் வினைபுரிந்து உருவாகும் யூரோபியம்(II) அயோடைடு Pnma (எண். 62) என்ற இடக்குழுவில் நேர்சாய்சதுரக் கட்டமைப்பை ஏற்கிறது. இது இசுட்ரோன்சியம் அயோடைடை ஒத்த படிகத் தோற்றத்தில் காணப்படுகிறது.
# தங்கப் பிடரி பூங்கொத்தி


**தங்கப் பிடரி பூங்கொத்தி** (*Golden-rumped flowerpecker*)(*டைகேயம் அன்னே*) என்பது டைகேயிடே குடும்பத்தில் உள்ள ஒரு பறவை சிற்றினம் ஆகும். இது சிறு சுண்டாத் தீவுகளில் மட்டும் காணப்படும் அகணிய உயிரி. அன்னா வெபர்-வான் போசுசின் நினைவாக இந்த சிற்றினம் பெயரிடப்பட்டது.  

இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடு ஆகும்.
# புளோரெசு காகம்



**புளோரெசு காகம்** (*கோர்வசு புளோரென்சிசு*) என்பது கோர்விடே குடும்பத்தில் உள்ள பறவை சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி.  

இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
# ஊதாக் காகம்



**ஊதாக காகம்** (*Violet crow*)(*கோரசு வயோலாசியசு*) என்பது இந்தோனேசியாவில் உள்ள செராம் தீவினைப் பூர்வீகமாகக் கொண்ட கோர்விடே என்ற காகக் குடும்பத்தைச் சேர்ந்த ஒரு சிற்றினமாகும். இது நீண்ட காலமாக மெலிந்த அலகு காகத்தின் துணையினமாகக் கருதப்பட்டது. ஆனால் மரபணு ரீதியாக வேறுபட்டதாகக் காட்டப்பட்டுள்ளது. ஊதாக் காகங்கள் அடர் கருப்பு தலை மற்றும் சற்றே நீல கருப்பு உடல் மற்றும் மற்ற காகச் சிற்றினங்களை விடச் சற்று குறுகிய அலகினைக் கொண்டவை.
# அரும்பாக்கம் சத்திய வரதராஜ பெருமாள் கோயில்



**சத்திய வரதராஜ பெருமாள் கோயில்** என்பது தமிழ்நாடு மாநிலத்தில் சென்னை மாவட்டத்தின் அரும்பாக்கம் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும்.  

சத்திய வரதராஜ பெருமாள் கோயிலானது, கடல் மட்டத்திலிருந்து சுமார் 60 மீட்டர் உயரத்தில், என்ற புவியியல் ஆள்கூறுகள் கொண்டு அமைந்துள்ளது.  

இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  

இக்கோயிலில் மூலவராக சத்திய வரதராஜ பெருமாள் அருள்பாலிக்கிறார். தாயார்கள் ஸ்ரீதேவி, பூதேவி, பெருந்தாயார், சீதை சமேத இராமர், ஆண்டாள், ஆஞ்சநேயர், சக்கரத்தாழ்வார், நரசிம்மர் ஆகியோர் இக்கோயிலில் அருள்பாலிக்கின்றனர். இக்கோயிலின் பிரம்மோற்சவம், சிறப்பாகக் கொண்டாடப்படுகிறது.
# மேற்குப் பகுதிகள் குறித்த மகா தாங் பதிவுகள்

***மேற்குப் பகுதிகள் குறித்த மகா தாங் பதிவுகள்*** (Great Tang Records on the Western Regions) என்பவை சீன வரலாற்றுவரைவியலில் நடு சீனாவின் சங்கன் என்ற பகுதியில் இருந்து மேற்குப் பகுதிகளுக்கு யுவான் சுவாங் மேற்கொண்ட 19 ஆண்டு காலப் பயணம் குறித்த ஒரு குறிப்பு ஆகும். வடமேற்கு சீனாவில் தற்போதைய சிஞ்சியாங் அருகில் உள்ள பட்டுப் பாதைகளின் வழியாக இந்தப் பௌத்த அறிஞர் பயணம் மேற்கொண்டார். மேலும் நடு ஆசியா மற்றும் தெற்காசியாவில் இருந்த அண்டை பகுதிகள் வழியாகவும் பயணங்கள் மேற்கொண்டார். இந்த சீன பகுதிகள் தவிர்த்து தெற்கே காஞ்சிபுரம் வரையிலும், இந்தியாவின் வெளிப்புற விளிம்பு வழியாக யுவான் சுவாங் பயணம் மேற்கொண்டார். யுவான் சுவாங்கின் பயணங்கள் சீனா மற்றும் இந்தியாவின் பண்பாட்டுக் கலப்பு ஆய்வுகளில் ஒரு முக்கிய இடத்தை வரையறுத்து காட்டுவதோடு மட்டுமல்லாமல், உலகம் முழுவதுமான பண்பாட்டுக் கலப்பு ஆய்வுகளிலும் எல்லைகளை வரையறுக்கின்றன. யுவான் சுவாங்கின் புனிதப் பயணம் குறித்து மட்டுமல்லாமல் தாங் சீனாவின் சுற்றியிருந்த பட்டணங்கள் மற்றும் மாகாணங்கள் குறித்த இவரது குறிப்புகளையும் குறிப்பிடுகின்றன.  

இந்நூல் 646ஆம் ஆண்டு தொகுக்கப்பட்டது. 626 மற்றும் 645 ஆகிய ஆண்டுகளுக்கு இடையில் இவர் மேற்கொண்ட பயணங்களை விளக்கியது. யுவான் சுவாங்கின் ஒரு சீடரான பியாஞ்சி யுவான் சுவாங்கின் மேற்பார்வையின் கீழ் இந்நூலை ஓர் ஆண்டுக்கும் மேலாக தொகுத்தார்.
# குழாய் காகம்


**குழாய் காகம்** (*Piping crow*)(*கோரவசு தைபிகசு*) என்பது கோர்விடே குடும்பத்தில் உள்ள ஒரு பறவை சிற்றினமாகும். இது இந்தோனேசியாவில் உள்ள சுலாவெசியில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# சீசியம் செலீனைடு



**சீசியம் செலீனைடு** (*Caesium selenide*) என்பது Cs<sub>2</sub>Se என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அதிக வெப்பநிலையில் சீசியம் மற்றும் செலீனியம் ஆகியவற்றை வினைபுரியச் செய்வதன் மூலம் சீசியம் செலீனைடைத் தயாரிக்கலாம். <math>Fm\bar{3}m</math> என்ற இடக்குழுவில் எதிர் புளோரைட்டு கட்டமைப்பில் சீசியம் செலீனைடு படிகமாகிறது. கட்டமைப்பில் ஓர் அலகு செல்லிற்கு 4 அலகுகள் உள்ளன. இதே குழுவில் உள்ள மற்ற செலீனைடுகளும் ஒரே மாதிரியானவையாகும்.
# பிலிப்பீன்சு சிறிய காகம்



**பிலிப்பீன்சு சிறிய காகம்** (*Small crow*)(***கோர்வசு சாமாரென்சிசு***) என்பது கோர்விடே குடும்பத்தின் *கோர்வசு* பேரினத்தைச் சேர்ந்த ஒரு பாசரின் பறவைச் சிற்றினம் ஆகும். இது முன்பு மெலிந்த காகத்தின் (*கோர்வசு என்கா*) துணையினமாகக் கருதப்பட்டது. ஆனால் தொகுதி பிறப்புச் சான்றுகள் இரண்டும் தனித்துவமான சிற்றினங்கள் என்பதைக் குறிக்கிறது. மேலும் இது பன்னாட்டு பறவையியலாளர்கள் சங்கத்தால் பிரிக்கப்பட்டது.  

## வாழ்விடம்
இது பிலிப்பீன்சு தீவில் மட்டுமே அகணிய உயிரி ஆகும். இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநிலக் காடுகள் ஆகும்.  

## துணையினங்கள்
சிறிய காகச் சிற்றினம், இரண்டு துணையினங்களைக் கொண்டுள்ளது. ஒன்று வடக்கு பிலிப்பீன்சிலும் மற்றொன்று தெற்கிலும் காணப்படுகிறது.  

- *கோ. ச. சையெர்மாத்ரென்சிசு* - வடக்கு பிலிப்பீன்சின் லூசோன் தீவு
- *கோ. ச சமரென்சிஸ்* - தெற்கு பிலிப்பீன்சில் சமர் மற்றும் மிண்டனாவோ
# பிசுமார்க் காகம்


**பிசுமார்க் காகம்** (*Bismarck crow*)(*கோர்வசு இன்சுலாரிசு*) என்பது பிசுமார்க் தீவுக்கூட்டத்தில் காணப்படும் ஒரு காகம் சிற்றினம் ஆகும். இது பல வகைப்பாட்டியலரால் டோரேசியன் காகத்தின் (*கோ. ஓர்ரு*) துணையினமாகக் கருதப்பட்டது. ஆனால் இப்போது இது ஒரு தனிச் சிற்றினமாகக் கருதப்படுகிறது.  

## விளக்கம்
பிசுமார்க் காகம் பெரிய, பெரும்பாலும் வெளிர்-நுனி கொண்ட அலகு மற்றும் வெளிர் நீல நிறக் கண் கொண்ட நடுத்தர அளவிலான முற்றிலும் கருப்பு நிறமுடைய காகம். பெரும்பாலான நேரங்களில் இது காடுகளின் திறந்த பகுதிகள் மற்றும் வன விளிம்பு வாழ்விடங்களில் காணப்படும். நகரங்களைச் சுற்றியும் அடிக்கடி காணப்படும். இதனுடைய குரல் குறுகிய, நாசி கரைவு குறிப்புகளைக் கொண்டுள்ளது.